Sampinit

Ang sampinit, prambuwesas o raspberi ay isang nakakaing prutas ng maraming mga espesye ng halaman na nasa saring Rubus ng pamilyang rosas, na ang karamihan ay nasa kabahaging sari na Idaeobatus. Ginagamit ding pantawag ang pangalan sa mga halamang ito. Perenyal o pangmatagalan ang mga sampinit at at may mga tangkay na makahoy.

886,538 tonelada ang pandaigdigang produksiyon ng mga sampinit noong 2021, na pinangunahan ng Rusya na may 22% ng kabuuan. Itinatanim ang mga sampinit sa hilagang Europa at hilagang Amerika at kinakain sa iba't ibang paraan, bilang buong prutas at sa mga minatamis, keyk, sorbetes, at likor. Saganang mapagkukunan ang mga ito ng bitamina C, mangganiso, at hiblang pandiyeta.

Mga espesye
Kabilang sa mga halimbawa ng espesye ng sampinit na nasaRubus na subsaring Idaeobatus ang:

Rubus crataegifolius (Koreanong sampinit)
Rubus gunnianus (Alpinong sampinit ng Tasmanya)
Rubus idaeus (pulang sampinit ng Europa)
Rubus leucodermis (Kanluraning sampinit o sampinit na may puting balakbak, bughaw na sampinit, itim na sampinit)
Rubus occidentalis (itim na sampinit)
Rubus parvifolius (katutubong sampinit ng Australya)
Rubus phoenicolasius (sampinit na pang-alak)
Rubus rosifolius (sampinit ng Mawrisyo)
Rubus strigosus (pulang sampinit ng Amerika) (singkahulugan: R. idaeus bar. strigosus)
Rubus ellipticus (dilaw na sampinit ng Himalaya)

Ilan sa mga espesye ng Rubus na tinatawag ding sampinit na nakauri sa ibang mga kabahaging sari ay kinabibilangan ng mga sumusunod:

Rubus deliciosus (sampinit sa batuhan, subsaring Anoplobatus)
Rubus odoratus (namumulaklak na sampinit, subsaring Anoplobatus)
Rubus nivalis (pangniyebeng sampinit, subsaring Chamaebatus)
Rubus arcticus (sampinit ng Artiko, subsaring Cyclactis)
Rubus sieboldii (sampinit ng Molukas, subsaring Malachobatus)

Mga sanggunian

Kategorya:Rubus